হুদুমদ্যাও পূজা
হুদুমদ্যাও পূজা বা মেঘ পূজা হল উত্তরবঙ্গের বিভিন্ন অঞ্চলে বৃষ্টি নামানোর জন্য কৃষকবধূদের কৃত একধরনের সাদৃশ্যমূলক জাদুধর্মী পূজা ও নৃত্যগীত অনুষ্ঠান। ভারতের পশ্চিমবঙ্গের জলপাইগুড়ি, কোচবিহার, আলিপুরদুয়ার জেলার অধিবাসী কৃষক সমাজে এটি অনুষ্ঠিত হয়। দেশে অনাবৃষ্টি, খরা প্রভৃতি প্রাকৃতিক বিপর্যয় ঘটলে মেঘদেবতাকে সন্তুষ্ট করতে আয়োজিত হয় এই পূজা; তবে এই অনুষ্ঠানে পুরুষের প্রবেশাধিকার নেই।